b'\n_START_ARTICLE_\nManica Jane\xc5\xbei\xc4\x8d Ambro\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudirala je franco\xc5\xa1\xc4\x8dino na Filozofski fakulteti in novinarstvo na Fakulteti za dru\xc5\xbebene vede._NEWLINE_Na TV Slovenija je od 1994, od 1998 vodi Dnevnik TV Slovenija, dela dokumentarne oddaje, oddajo Zrcalo tedna, intervjuje in predvolilna soo\xc4\x8denja. Posebej se posve\xc4\x8da temam, ki se dotikajo Evropske unije. Leta 2004 je poro\xc4\x8dala o vstopu Slovenije v EU. Sodeluje tudi pri izobra\xc5\xbeevanju novinarjev na FDV in RTV Slovenija. Leta 2018 je bila imenovana za odgovorno urednico informativnega programa TV Slovenija._NEWLINE_V depe\xc5\xa1i ameri\xc5\xa1kega veleposlani\xc5\xa1tva 2007, razkriti v aferi WikiLeaks, so jo uvr\xc5\xa1\xc4\x8dali med pet najvplivnej\xc5\xa1ih \xc5\xbeensk v Sloveniji._NEWLINE_Sodeluje z gledali\xc5\xa1\xc4\x8dem sv. Mihaela v Grosupljem. Ve\xc4\x8dkrat je bila nominirana za nagrado viktor, ki jo je leta 1998 tudi dobila._NEWLINE_S Toma\xc5\xbeem Ambro\xc5\xbei\xc4\x8dem ima otroka An\xc5\xbeeta (*2001) in Julijo (*2005).'